ایرانداکی اینترنت کسیلمه‌سی‌نین جی. اس. ام. شبکه‌لرینه ضرری 90 میلیون دو‌لار
ایران علاقه و اینفورماسیون تکنولوژی‌لری ناظیری محمد جواد آذری جهرومی، بنزین قیمت آرتیشینا یؤنلیک اعتراضلاری زامانی اینترنت کسیلمه‌سینه گؤره اؤلکه‌دکی جی اس ام اوپراتورلاری‌نین 90 میلیون دو‌لار ضرره اوغرادیغینی سؤیله‌دی.
ایران‌لی اؤیرنجی خبر آژانسینا (ایسنا) دانیشان جهرومی، اینترنت کسیلمه‌سینه گؤره اصل بؤیوک ضرری تیجارت‌لرینی اینترنت اوزرین‌دن ائدن اصناف‌لارین و شیرکت‌لرین گؤردوگونو ایفاده ائده‌رک، تیجارت اوتاق‌لاری و اصناف بیرلیک‌لری ایله ائده‌جک‌لری دانیشیق‌لارین آردین‌دان بون‌لاری دا توپ‌لو اولا‌راق آچیقلایا‌جاق‌لارینی ایفاده ائتدی.
ایرتیباطات دوزنلمه تشکیلاتی‌نین راپورونا گؤره جی اس ام شبکه‌لری‌نین فاصیله سببیله 90 میلیون دو‌لار ضرر گؤردوگونو کؤچورن جهرومی، ایران میللی پوست شیرکتی‌نین گونلوک گلیرلری‌نین یوزده 40 آزالدیغینی دیله گتیردی.
ایران یوکسک میللی امنیت شوراسی طرفین‌دن آلینان قرارلا اؤلکه عمومیتینه یاییلان گؤستری‌لرین قارشی‌سینی آلماق مقصدی ایله 16 نوامبردا اینترنت باغلانتیسی اؤنلنمیشدی. 25 نوامبردا اؤلکه‌نین بیر چوخ بؤلگه‌سینده ثابت اینترنت خط‌لری ایستیفاده‌یه آچیلمیشدی.
موبیل تلفون‌لاری‌نین اینترنت علاقه‌سی ایسه باشکند تهرانین باتی بؤلگه‌لری ایله خوزیستان و سیستان-بلوجیستان ایالت‌لرینده هله اینترنت باغلانتیسی یوخ.
آمریکا تحریملری‌نین ده تاثیریله ایقتیصادی باخیم‌دان چتین گون‌لر کئچیرن ایران خالقی، 15 نومابردا بنزینه 3 قات آرتیم ائدیلدیگی‌نین آچیقلانماسی‌نین آردین‌دان اعتراضلارا باشلامیشدی.
اؤلکه‌نین بیر چوخ شهرینده 3 گون داوام ائدن گؤستری‌لرده اجتماعی بینا‌لاری، بانک‌لار، بنزین ایستگاه‌لاری تخریب ائدیلمیش، مارکت‌لر تالان ائدیلمیشدی. گؤستری‌لرله علاقه‌دار اولدوغو ادعا ائدیلن 7 مین نفرین نظارته آلیندیغی ایفاده ائدیلرکن، اولوسلار آراسی عفو تشکیلاتی ده گؤستری‌لرده ان آز 161 نفرین اؤلدوگونو آچیقلامیشدی.
